Greta Gērviga

Greta Gērviga (; dzimusi ) ir amerikāņu aktrise, dramaturģe, scenāriste, režisore un kinoproducente. Pirmo atpazīstamību ieguva pēc dalības vairākās mamblkora filmās. No 2006. līdz 2009. gadam viņa piedalījās vairākās Džo Svanberga filmās, no kurām dažām bija scenārija līdzautore un viena no režisorēm.

2010. gadu sākumā Gērviga piedalījās vairākās Noa Baumbaka filmās, tostarp "Grīnbergs" (Greenberg, 2010), "Jaukā Frensisa" (Frances Ha, 2012) par ko tika nominēta Zelta globusa balvai, "Amerikas kundze" (Mistress America, 2015) un White Noise (2022). Vēl viņa filmējusies filmās Damsels in Distress (2011), "Romai — ar mīlestību" (To Rome with Love, 2012), "Džekija" (2016), "20. gadsimta sievietes" (2016), par tēlojumu, kurā viņa saņēma nomināciju Kritiķu izvēles kino balvai kā labākā aktrise otrā plāna lomā un Vesa Andersona filmā "Suņu sala".

2017. gadā Gērviga debitēja kā kinorežisore ar pašas izveidotu scenāriju kritiķu pozitīvi novērtētai filmai "Lady Bird: Laiks lidot", kas ieguva Zelta globusa balvu nominācijā "Labākā mākslas filma — mūzikls vai komēdija". Par darbu filmā "Lady Bird: Laiks lidot" Gērvigu nominēja 90. Kinoakadēmijas balvai kategorijās "Labākais režisors" un "Labākais oriģinālscenārijs". Par labāko scenāriju filma nominēja Zelta globusa balvai un BAFTA kino balvai. Gērviga par 2019. gada filmu "Mazās sievietes" nominēta 92. Kinoakadēmijas balvai kategorijās "Labākā filma" un "Labākais adaptētais scenārijs". 2023. gadā iznāca viņas trešā režisētā filma "Bārbija", kuras scenāriju viņa sarakstīja kopā ar Baumbaku. Šī ir pirmā vienas sievietes režisētā filma, kuras pasaules kases ienākumi pārsnieguši viena miljarda ASV dolāru atzīmi.

 Filmogrāfija 

 Kā aktrise 
GadsNosaukumsPiezīmes2006LOL2007Hannah Takes the Stairs2008BagheadYeastNights and WeekendsQuick Feet, Soft HandsīsfilmaI Thought You Finally Completely Lost It2009You Wont Miss Me"Sātana māja" (The House of the Devil)2010"Grīnbergs" (Greenberg)Art HouseNorthern ComfortThe Dish & the Spoon2011"Nekādu saistību" (No Strings Attached)Damsels in DistressArthur2012"Lola ir pret" (Lola Versus)"Romai — ar mīlestību" (To Rome with Love)"Jaukā Frensisa" (Frances Ha)2014EdenThe Humbling2015"Amerikas kundze" (Mistress America)"Megijas plāns" (Maggie's Plan)2016"Cīsiņsuns" (Wiener-Dog)"Džekija" (Jackie)"20. gadsimta sievietes" (20th Century Women)2017The Meyerowitz Storiesbalss; titros nav minēta2018"Suņu sala" (Isle of Dogs)balss2022White Noise2025"Džejs Kellijs" (Jay Kelly)

 Kā režisore un scenāriste 
GadsNosaukumsRežisoreScenāristeProducente2007Hannah Takes the Stairs2008Nights and Weekends2010Northern Comfort2012"Jaukā Frensisa" (Frances Ha)2015"Amerikas kundze" (Mistress America)2017"Lady Bird: Laiks lidot" (Lady Bird)2019"Mazās sievietes" (Little Women)2023"Bārbija" (Barbie)2026Narnia: The Magician's Nephew (filmēšanā)

 Atsauces 

 Ārējās saites 

Kategorija:1983. gadā dzimušie
Kategorija:Amerikāņu kinoaktrises
Kategorija:Amerikāņu kinorežisores
Kategorija:ASV scenāristi